উপজেলার রামপাশা এলাকার পুরাণ গাও গ্রামের কৃষক আশ্রব আলী বলেন, চলতি বছর শ্রাবণ ও ভাদ্র মাসে ব্যাপক বৃষ্টিপাত হলেও ভাদ্র মাসের শুরুতে এসে হঠাৎ করে রোদের প্রথরতা বৃদ্ধি আর স্বল্পতা দেখা দিয়েছে। ফলে কৃষকরা জমিতে পানি ধরে রাখা নিয়ে কিছুটা উদ্বিগ্ন রয়েছেন। অন্যান্য বছর জমিতে পর্যাপ্ত পানি থাকলেও এবার প্রখর রোদে জমি থেকে দ্রুত পানি নামতে শুরু করায় তাড়াতাড়ি করে আবাদ সারতেই কোমর বেঁধে মাঠে নেমেছে সকলেই। আগামী দু’সপ্তাহ বা তারও একটু বেশি সময়ের মধ্যেই এই উপজেলার আমন চাষাবাদ শেষ হবে বলে জানিয়েছেন কৃষকরা।